ai4bharat/Pralekha huggingface dataset:
മന്ത്രിസഭ
14,903 കോടി രൂപ ചെലവിൽ ഡിജിറ്റൽ ഇന്ത്യ പദ്ധതിയുടെ വിപുലീകരണത്തിന് കേന്ദ്രമന്ത്രിസഭയുടെ അംഗീകാരം
രാജ്യത്തെ പൗരന്മാർക്ക് ഡിജിറ്റൽ രൂപത്തിൽ സേവനങ്ങൾ പ്രാപ്തമാക്കുന്നതിനായി 2015 ജൂലൈ 1 ന് ആരംഭിച്ച പദ്ധതിയാണ് ഡിജിറ്റൽ ഇന്ത്യ പരിപാടി. ഇത് വിജയകരമായ പരിപാടിയാണെന്ന് ഇതിനകം തെളിഞ്ഞിട്ടുണ്ട്.
പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ഇന്നു ചേർന്ന കേന്ദ്രമന്ത്രിസഭായോഗം ഡിജിറ്റൽ ഇന്ത്യ പരിപാടിയുടെ വിപുലീകരണത്തിന് അംഗീകാരം നൽകി. മൊത്തം അടങ്കൽ 14,903 കോടി രൂപയാണ്.
ഇത് ഇനിപ്പറയുന്നവ പ്രാപ്തമാക്കും:
- ഫ്യൂച്ചർ സ്കിൽസ് പ്രൈം പ്രോഗ്രാമിന് കീഴിൽ 6.25 ലക്ഷം ഐടി പ്രൊഫഷണലുകൾക്ക് അധിക വൈദഗ്ധ്യവും നവവൈദഗ്ധ്യവും നൽകും;
- ഇൻഫർമേഷൻ സെക്യൂരിറ്റി & എജ്യുക്കേഷൻ അവയർനസ് ഫേസ്  പ്രോഗ്രാമിന് കീഴിൽ 2.65 ലക്ഷം പേർക്ക് വിവര സുരക്ഷയിൽ പരിശീലനം നൽകും.
- യുണിഫൈഡ് മൊബൈൽ ആപ്ലിക്കേഷൻ ഫോർ ന്യൂ-ഏജ് ഗവേണൻസ്  ആപ്ലിക്കേഷനു/ പ്ലാറ്റ്ഫോമിന് കീഴിൽ 540 അധിക സേവനങ്ങൾ ലഭ്യമാകും. നിലവിൽ 1,700-ലധികം സേവനങ്ങൾ UMANG-ൽ ലഭ്യമാണ്;
- ·ദേശീയ സൂപ്പർ കമ്പ്യൂട്ടർ മിഷനു കീഴിൽ 9 സൂപ്പർ കമ്പ്യൂട്ടറുകൾ കൂടി കൂട്ടിച്ചേർക്കും. ഇതിനകം വിന്യസിച്ചിട്ടുള്ള 18 സൂപ്പർ കമ്പ്യൂട്ടറുകൾക്ക് പുറമേയാണിത്;
- നിർമിതബുദ്ധി പ്രാപ്തമാക്കിയ ബഹുഭാഷാ വിവർത്തന ഉപകരണം ഭാഷിണി  എല്ലാ 22 ഷെഡ്യൂൾ 8 ഭാഷകളിലും പുറത്തിറക്കും;
- 1,787 വിദ്യാഭ്യാസ സ്ഥാപനങ്ങളെ ബന്ധിപ്പിക്കുന്ന ദേശീയ വിജ്ഞാന ശൃംഖലയുടെ  നവീകരണം;
- ഡിജിലോക്കറിന് കീഴിലുള്ള ഡിജിറ്റൽ രേഖ പരിശോധന സൗകര്യം ഇപ്പോൾ എംഎസ്എംഇകൾക്കും മറ്റ് സ്ഥാപനങ്ങൾക്കും ലഭ്യമാകും;
- രണ്ടാം നിര - മൂന്നാം നിര നഗരങ്ങളിൽ 1,200 സ്റ്റാർട്ടപ്പുകളെ പിന്തുണയ്ക്കും;
- ആരോഗ്യം, കൃഷി, സുസ്ഥിര നഗരങ്ങൾ എന്നിവയിൽ നിർമിത ബുദ്ധി പ്രാപ്തമാക്കിയ മൂന്ന് മികവിന്റെ കേന്ദ്രങ്ങൾ സ്ഥാപിക്കും;
- 12 കോടി കോളേജ് വിദ്യാർത്ഥികൾക്കായി സൈബർ ബോധവൽക്കരണ പരിശീലനങ്ങൾ;
- ഉപകരണങ്ങളുടെ വികസനവും ദേശീയ സൈബർ ഏകോപന കേന്ദ്രവുമായി 200-ലധികം സൈറ്റുകളുടെ സംയോജനവും ഉൾപ്പെടെ സൈബർ സുരക്ഷാ മേഖലയിലെ പുതിയ സംരംഭങ്ങൾ
- ഇന്നത്തെ പ്രഖ്യാപനം ഇന്ത്യയുടെ ഡിജിറ്റൽ സമ്പദ്വ്യവസ്ഥയ്ക്ക് ഉത്തേജനം നൽകുകയും സേവനങ്ങളിലേക്കുള്ള ഡിജിറ്റൽ പ്രവേശനം വർദ്ധിപ്പിക്കുകയും ഇന്ത്യയുടെ ഐടി, ഇലക്ട്രോണിക്സ് ആവാസവ്യവസ്ഥയെ പിന്തുണയ്ക്കുകയും ചെയ്യും.
--ND--
(
പ്രധാനമന്ത്രിയുടെ ഓഫീസ്
ആരോഗ്യം നിലനിർത്താനുള്ള ഒരു നല്ല മാർഗം ജോലിസ്ഥലത്ത് പോലും യോഗ പരിശീലിക്കുക എന്നതാണ്: പ്രധാനമന്ത്രി
തിരക്കേറിയ ജോലി ഷെഡ്യൂളുകളുടെയും ഉദാസീനമായ ജീവിതശൈലിയുടെയും വെല്ലുവിളികളെ പ്രതിഫലിപ്പിച്ചുകൊണ്ട്, പ്രധാനമന്ത്രി ശ്രീ നരേന്ദ്ര മോദി, ഇടവേളകളിൽ ജോലിസ്ഥലത്ത് യോഗ പരിശീലിക്കാൻ എല്ലാവരേയും പ്രോത്സാഹിപ്പിച്ചു.
കേന്ദ്ര ആയുഷ് മന്ത്രി ശ്രീ സർബാനന്ദ സോനോവാൾ യോഗയിലെ ബഹുജന പങ്കാളിത്തം, പ്രത്യേകിച്ച് കോർപ്പറേറ്റ് ജോലിസ്ഥലങ്ങൾക്കും , സദാ പണിയെടുക്കുന്നവർക്കും പ്രചോദനം ജനിപ്പിക്കുന്നതിനായി “വൈ-ബ്രേക്ക്” യോഗയെക്കുറിച്ചുള്ള ഒരു മിനിറ്റ് വീഡിയോ പുറത്തിറക്കിയത് സംബന്ധിച്ച ആയുഷ് മന്ത്രാലയത്തിന്റെ ട്വീറ്റ് പങ്കിട്ടുകൊണ്ട് പ്രധാനമന്ത്രി ട്വീറ്റ് ചെയ്തു :
“തിരക്കേറിയ ജോലി ഷെഡ്യൂളുകളും ഉദാസീനമായ ജീവിതശൈലിയും അവരുടേതായ വെല്ലുവിളികൾ കൊണ്ടുവരുന്നു. ആരോഗ്യം നിലനിർത്താനുള്ള ഒരു നല്ല മാർഗം ജോലിസ്ഥലത്ത് പോലും യോഗ പരിശീലിക്കുക എന്നതാണ്. "
ഉപരാഷ്ട്രപതിയുടെ കാര്യാലയം
ഉപരാഷ്ട്രപതി രാജ്യത്തെ ജനങ്ങൾക്ക് ക്രിസ്മസ് ആശംസകൾ നേർന്നു
ഉപരാഷ്ട്രപതി ശ്രീ എം വെങ്കയ്യനായിഡു രാജ്യത്തെ ജനങ്ങൾക്ക് ക്രിസ്മസ് ആശംസകൾ നേർന്നു. മനുഷ്യ സമൂഹത്തിന്റെ ഉന്നമനത്തിനായി യേശുക്രിസ്തു പഠിപ്പിച്ച അനുകമ്പയുടെയും ക്ഷമയുടെയും മൂല്യങ്ങളിൽ നമുക്കുള്ള വിശ്വാസം ഊട്ടിയുറപ്പിക്കാൻ ക്രിസ്മസ് ആഘോഷങ്ങൾ സഹായിക്കുന്നതായി അദ്ദേഹം അഭിപ്രായപ്പെട്ടു.
കുടുംബാംഗങ്ങൾ ഒത്തുചേർന്ന് ആഘോഷിക്കുന്ന സന്ദർഭമാണ് ക്രിസ്മസ് എങ്കിലും നിലവിലെ കൊവിഡ് സാഹചര്യങ്ങൾ പരിഗണിച്ച് ആഘോഷങ്ങൾ പരിമിതപ്പെടുത്തണം എന്ന് അദ്ദേഹം അഭ്യർത്ഥിച്ചു.
നമ്മുടെ ജീവിതത്തിൽ സമാധാനവും, സാഹോദര്യവും, ആരോഗ്യവും, സന്തോഷവും കൊണ്ടുവരാൻ ക്രിസ്മസിന് സാധിക്കട്ടെ എന്നും അദ്ദേഹം ആശംസിച്ചു.
പ്രധാനമന്ത്രിയുടെ ഓഫീസ്
പാർലമെന്റ് അംഗങ്ങൾക്കായി നവംബർ 23 ന് ബഹുനില ഫ്ലാറ്റുകൾ പ്രധാനമന്ത്രി ഉദ്ഘാടനം ചെയ്യും
പാർലമെന്റ് അംഗങ്ങൾക്കായി ബഹുനില ഫ്ലാറ്റുകൾ പ്രധാനമന്ത്രി ശ്രീ നരേന്ദ്ര മോദി 2020 നവംബർ 23 ന് രാവിലെ 11 ന് വീഡിയോ കോൺഫറൻസിംഗ് വഴി ഉദ്ഘാടനം ചെയ്യും. ലോക്സഭാ സ്പീക്കർ ശ്രീ ഓം ബിർളയും ചടങ്ങിൽ പങ്കെടുക്കും.
80 വർഷത്തിലേറെ പഴക്കമുള്ള എട്ട് പഴയ ബംഗ്ലാവുകൾ 76 ഫ്ളാറ്റുകൾ നിർമ്മിക്കുന്നതിനായി പുനർനിർമ്മിക്കുകയാണു ചെയ്തത്. കൊവിഡ് -19 ന്റെ ആഘാതം വകവയ്ക്കാതെ, അനുവദനീയമായ ചെലവിൽ നിന്ന് 14 ശതമാനം ലാഭിക്കുകയും സമയബന്ധിതമായി ഫ്ലാറ്റുകളുടെ നിർമ്മാണം പൂർത്തിയാക്കുകയും ചെയ്തു.
ഊർജ്ജ കാര്യക്ഷമമായ എൽഇഡി ലൈറ്റ് ഫിറ്റിംഗുകൾ, ലൈറ്റ് നിയന്ത്രണത്തിനായി ഒക്യുപൻസി ബേസ്ഡ് സെൻസറുകൾ, വിആർവി ഉള്ള എയർ കണ്ടീഷണറുകൾ എന്നിവ ഉൾപ്പെടെ നിരവധി ഹരിത സൗഹൃദ സാമഗ്രികൾ കെട്ടിട നിർമാണത്തിന് ഉൾപ്പെടുത്തിയിട്ടുണ്ട്. കുറഞ്ഞ വൈദ്യുതി ഉപഭോഗത്തിനുള്ള സംവിധാനം, ജലസംരക്ഷണത്തിനുള്ള ഉപകരണങ്ങൾ, മഴവെള്ള സംഭരണ സംവിധാനം, സൗരോർജ്ജ പ്ലാൻ്റ് എന്നിവയും ഇവയുടെ ഭാഗമാണ്.
പ്രധാനമന്ത്രിയുടെ ഓഫീസ്
രഥയാത്ര അവസരത്തില് പ്രധാനമന്ത്രി ജനങ്ങള്ക്ക് ആശംസകള് അര്പ്പിച്ചു
രഥയാത്രയുടെ അവസരത്തില് പ്രധാനമന്ത്രി ശ്രീ നരേന്ദ്രമോദി ജനങ്ങള്ക്ക് ആശംസകള് നേര്ന്നു.
പ്രധാനമന്ത്രിയുടെ ഓഫീസ്
32ാമത് പ്രഗതി യോഗം പ്രധാനമന്ത്രിയുടെ അധ്യക്ഷതയില് ചേര്ന്നു
സദ് ഭരണത്തിനും കേന്ദ്ര, സംസ്ഥാന ഗവണ്മെന്റുകള് പങ്കാളികളായ പദ്ധതികള് സമയബന്ധിതമായി പൂര്ത്തിയാക്കുന്നതിനുമുള്ള വിവര സാങ്കേതിക വിദ്യയില് അധിഷ്ഠിതമായ പ്രഗതിയുടെ 2020 ലെ ആദ്യ യോഗത്തില് പ്രധാനമന്ത്രി ശ്രീ. നരേന്ദ്ര മോദി അധ്യക്ഷത വഹിച്ചു. പ്രഗതിയിലൂടെയുള്ള പ്രധാനമന്ത്രിയുടെ മുപ്പത്തി രണ്ടാമത് ആശയ വിനിമയമായിരുന്നു ഇത്.
ഇന്നത്തെ പ്രഗതി യോഗത്തില് പ്രധാനമന്ത്രി ആകെ 11 വിഷയങ്ങളാണ് ചര്ച്ച ചെയ്തത്. ഇതില് ഒമ്പതും നടപ്പിലാക്കാന് വൈകിയ പദ്ധതികളുമായി ബന്ധപ്പെട്ടതായിരുന്നു. ഒഡിഷ, തെലങ്കാന, ജാര്ഖണ്ഡ്, ബീഹാര്, കര്ണാടക, ആന്ധ്രാ പ്രദേശ്, കേരളം, ഉത്തര് പ്രദേശ് എന്നീ സംസ്ഥാനങ്ങളിലും മൂന്ന് കേന്ദ്ര ഭരണ പ്രദേശങ്ങളിലുമായാണ് 24000 കോടി രൂപയുടെ ഈ പദ്ധതികള് വ്യാപിച്ചു കിടക്കുന്നത്. റെയില്വേ മന്ത്രാലയത്തിന്റെ മൂന്ന് പദ്ധതികള്, റോഡ് ഗതാഗത, ഹൈവേ മന്ത്രാലയത്തിന്റെ അഞ്ചു പദ്ധതികള്, പെട്രോളിയം, പ്രകൃതി വാതക മന്ത്രാലയത്തിന്റെ ഒരു പദ്ധതി എന്നിവ ഇതിലുള്പ്പെടുന്നു.
പി.എം.ജെ.ജെ.വൈ, പി.എം.എസ്.ബി.വൈ ഇന്ഷുറന്സ് പദ്ധതികളുടെ പുരോഗതി അവലോകനം ചെയ്തു
പ്രധാനമന്ത്രി ജീവന് ജ്യോതി ബീമാ യോജന, പ്രധാനമന്ത്രി സുരക്ഷ ബീമാ യോജന എന്നിവ സംബന്ധിച്ച പരാതികള് പരിഹരിക്കുന്നതിലെ പുരോഗതി പ്രധാനമന്ത്രി അവലോകനം ചെയ്തു.
ഇ- ഗവേര്ണന്സിലൂടെ ഫലപ്രദമായ പൊലീസിംഗ് നടപ്പിലാക്കുന്നതിനുള്ള ക്രൈം ആന്റ് ക്രിമിനല് ട്രാക്കിംഗ് നെറ്റ്വര്ക്ക് സംവിധാനത്തിന്റെ പുരോഗതിയും പ്രധാനമന്ത്രി അവലോകനം ചെയ്തു.
(നേരത്തെ നടന്ന 31 പ്രഗതി പരിപാടികളിലായി 12.30 ലക്ഷം കോടി രൂപ മൊത്തം നിക്ഷേപം വരുന്ന 269 പദ്ധതികള് പ്രധാനമന്ത്രി അവലോകനം ചെയ്തിട്ടുണ്ട്. 17 വ്യത്യസ്ഥ മേഖലകളിലെ 47 ഗവണ്മെന്റ് പരിപാടികളുമായി ബന്ധപ്പെട്ട പരാതികള് പരിഹരിക്കുന്നതും പ്രധാനമന്ത്രി അവലോകനം ചെയ്തിട്ടുണ്ട്.
AM/ND MRD
പ്രധാനമന്ത്രിയുടെ ഓഫീസ്
യോഗ ഗുരു സ്വാമി അദ്ധ്യത്മാനന്ദയുടെ നിര്യാണത്തിൽ പ്രധാനമന്ത്രി അനുശോചനം രേഖപ്പെടുത്തി
യോഗ ഗുരു സ്വാമി അദ്ധ്യത്മാനന്ദ ജി യുടെ നിര്യാണ ത്തിൽ പ്രധാനമന്ത്രി ശ്രീ നരേന്ദ്ര മോദി കടുത്ത ദുഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി അദ്ദേഹത്തിന് ആദരാഞ്ജലി അർപ്പിക്കുകയും ആഴത്തിലുള്ള ആത്മീയ വിഷയ ങ്ങൾ ലളിതമായി വിശദീകരിക്കുന്ന അദ്ദേഹത്തിന്റെ ശൈലിയെ അനുസ്മരിക്കുകയും ചെയ്തു.
യോഗ വിദ്യാഭ്യാസത്തോടൊപ്പം സ്വാമിജി അഹമ്മദാ ബാദിലെ ശിവാനന്ദ ആശ്രമം നടത്തുന്ന നിരവധി സൃഷ്ടിപരമായ പ്രവർത്തനങ്ങളിലൂടെ സമൂഹത്തെ സേവിച്ചുവെന്ന് പ്രധാനമന്ത്രി ഓർമ്മിപ്പിച്ചു.
ആരോഗ്യ, കുടുംബക്ഷേമ മന്ത്രാലയം
ഇന്ത്യൻ റെഡ് ക്രോസ് സൊസൈറ്റിയുടെ ആംബുലൻസുകൾ കേന്ദ്ര ആരോഗ്യമന്ത്രി ഡോ. മൻസുഖ് മാണ്ഡവ്യ ഫ്ലാഗ് ഓഫ് ചെയ്തു
ന്യൂ ഡൽഹി: ഏപ്രിൽ 04, 2022
കേന്ദ്ര ആരോഗ്യ കുടുംബക്ഷേമ മന്ത്രി ഡോ. മൻസുഖ് മാണ്ഡവ്യയും, സഹമന്ത്രി ഡോ. ഭാരതി പ്രവീൺ പവാറും ചേർന്ന് ഇന്ന് 33 ആംബുലൻസുകൾ  ന്യൂ ഡൽഹിയിലെ നിർമാൺ ഭവനിൽ വച്ച് ഫ്ളാഗ് ഓഫ് ചെയ്തു. കേന്ദ്ര രാസവസ്തു-വളം സഹമന്ത്രി ശ്രീ ഭഗവന്ത് ഖുബയും ചടങ്ങിൽ പങ്കെടുത്തു.
ഇന്ത്യയിൽ കോവിഡ് പ്രതികരണത്തിനായി അനുവദിച്ച ഫണ്ടുകൾക്ക് കീഴിൽ, ഇന്റർനാഷണൽ ഫെഡറേഷൻ ഓഫ് റെഡ് ക്രോസ് ആൻഡ് റെഡ് ക്രസന്റ് സൊസൈറ്റികൾ  ALS ആംബുലൻസുകൾ, BLS ആംബുലൻസുകൾ, മൊബൈൽ ഹെൽത്ത് യൂണിറ്റുകൾ, മൊബൈൽ രക്ത ശേഖരണ വാനുകൾ എന്നിവയ്ക്കായി ചില ഫണ്ടുകൾ നീക്കിവച്ചിരുന്നു. ഇന്ത്യൻ റെഡ് ക്രോസ് സൊസൈറ്റി  ശാഖകളുടെ ആരോഗ്യ-ദുരന്ത പ്രതികരണ ശേഷി മെച്ചപ്പെടുത്തുന്നതിനായി അയക്കുന്ന ആദ്യ മെഡിക്കൽ വാഹനങ്ങളുടെ ഭാഗമാണ് ഈ 33 ആംബുലൻസുകൾ.
RRTN/SKY
(Visitor Counter : 129
പ്രധാനമന്ത്രിയുടെ ഓഫീസ്
ജർമ്മനി, യുഎഇ സന്ദർശനത്തിന്  മുന്നോടിയായുള്ള പ്രധാനമന്ത്രിയുടെ പ്രസ്താവന
ജർമ്മൻ ചാൻസലർ ഒലാഫ് ഷോൾസിന്റെ ക്ഷണപ്രകാരം ജർമ്മൻ പ്രസിഡൻസിക്ക് കീഴിലുള്ള G7 ഉച്ചകോടിയിൽ പങ്കെടുക്കുന്നതിനായി ഞാൻ ജർമ്മനിയിലെ ഷ്ലോസ് എൽമൗ സന്ദർശിക്കും. കഴിഞ്ഞ മാസത്തെ ഫലപ്രദമായഇന്ത്യ-ജർമ്മനി ഗവണ്മെന്റ് തല കൂടിയാലോചനകൾക്ക് ശേഷം ചാൻസലർ ഷോൾസിനെ വീണ്ടും കാണുന്നത് സന്തോഷകരമാണ്.
മാനവികതയെ ബാധിക്കുന്ന സുപ്രധാന ആഗോള പ്രശ്നങ്ങളിൽ അന്താരാഷ്ട്ര സഹകരണം ശക്തിപ്പെടുത്തുന്നതിനായി, മറ്റ് ജനാധിപത്യ രാജ്യങ്ങളായ അർജന്റീന, ഇന്തോനേഷ്യ, സെനഗൽ, ദക്ഷിണാഫ്രിക്ക എന്നിവയെയും ജർമ്മനി ജി 7 ഉച്ചകോടിയിലേക്ക് ക്ഷണിച്ചിട്ടുണ്ട് . ഉച്ചകോടിയുടെ സെഷനുകളിൽ, ഞാൻ ജി 7 രാജ്യങ്ങളുമായി പരിസ്ഥിതി, ഊർജം, കാലാവസ്ഥ, ഭക്ഷ്യസുരക്ഷ, ആരോഗ്യം, ഭീകരവാദ വിരുദ്ധത, ലിംഗസമത്വം, ജനാധിപത്യം തുടങ്ങിയ വിഷയങ്ങളിൽ ജി 7 രാജ്യങ്ങൾ, പങ്കാളി രാജ്യങ്ങൾ , അന്താരാഷ്ട്ര സംഘടനകൾ എന്നിവയുമായി കാഴ്ചപ്പാടുകൾ കൈമാറും. ഉച്ചകോടിയിൽ പങ്കെടുക്കുന്ന ചില ജി 7 രാജ്യങ്ങളുടേയും അതിഥി രാജ്യങ്ങളുടേയും നേതാക്കളുമായുള്ള കൂടിക്കാഴ്ചകൾക്കായി ഞാൻ ഉറ്റു നോക്കുകയാണ്. ജർമ്മനിയിലായിരിക്കുമ്പോൾ, യൂറോപ്പിലെമ്പാടുമുള്ള പ്രവാസി ഇന്ത്യക്കാരെ കാണാനും ഞാൻ ആഗ്രഹിക്കുന്നു, അവർ തങ്ങളുടെ പ്രാദേശിക സമ്പദ്വ്യവസ്ഥയ്ക്ക് വളരെയധികം സംഭാവന നൽകുകയും യൂറോപ്യൻ രാജ്യങ്ങളുമായുള്ള നമ്മുടെ ബന്ധത്തെ സമ്പന്നമാക്കുകയും ചെയ്യുന്നു.
ഇന്ത്യയിലേക്കുള്ള മടക്കയാത്രാമധ്യേ, 2022 ജൂൺ 28-ന് ഞാൻ യുഎഇ പ്രസിഡന്റും അബുദാബി ഭരണാധികാരിയുമായ ഷെയ്ഖ് മുഹമ്മദ് ബിൻ സായിദ് അൽ നഹ്യാനുമായി ഒരു കൂടിക്കാഴ്ച്ചയ്ക്കായി യുഎഇയിലെ അബുദാബിയിൽ ഒരു ഹ്രസ്വ സന്ദർശനം നടത്തും. മുൻ യുഎഇ പ്രസിഡന്റും അബുദാബി ഭരണാധികാരിയുമായ ഷെയ്ഖ് ഖലീഫ ബിൻ സായിദ് അൽ നഹ്യാന്റെ നിര്യാണത്തിൽ അനുശോചനം നേരിട്ട് അറിയിക്കുകയും ചെയ്യും.
--ND--
(
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
മേഘാലയിലെ ടെലികോം വികസനത്തിന് 3911 കോടി രൂപയുടെ പദ്ധതികള്ക്ക് കേന്ദ്ര മന്ത്രിസഭയുടെ അനുമതി
മേഘാലയയിലെ വടക്കുകിഴക്കന് പ്രദേശങ്ങള്ക്കുള്ള സമ്പൂര്ണ്ണ ടെലികോം വികസനാസൂത്രണത്തിന് യൂണിവേഴ്സല് സര്വ്വീസ് ഒബ്ലിഗേഷന് ഫണ്ട്  ന്റെ സഹായത്തോടെ 3911 കോടി രൂപയ്ക്കുള്ള പദ്ധതികള് നടപ്പാക്കാന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അനുമതി നല്കി. കൂടാതെ 2014 സെപ്തംബര് 10ന് ചേര്ന്ന മന്ത്രിസഭായോഗത്തില് വടക്കു കിഴക്കന് മേഘലക്ക് മ്പൂര്ണ്ണ ടെലികോം വികസനാസൂത്രണത്തിന് അനുവദിച്ച 5336.18 കോടി രൂപയുടെ പദ്ധതി 8120.81 കോടി രൂപയുടെതാക്കി ഉയര്ത്താനും അനുമതി നല്കി.
മേഘായയിലെ തെരഞ്ഞെടുത്ത പ്രദേശങ്ങളില് 2ജി, 4ജി കവറേജുകള് ലഭിക്കുവാനും, മേഘാലയയിലെ ദേശീയ പാതകളില് പരിധിയില്ലാതെ 2ജി, 4ജി കവറേജുകള് ലഭ്യമാക്കാനും ഇത് ഉപകരിക്കും. ടെലികോം ശൃംഖലകള് ശക്തമാക്കുന്നതിലൂടെ മേഘാലയയിലെ മൊബൈല് ബന്ധങ്ങള് മെച്ചപ്പെടുകയും, ജനങ്ങള്ക്ക് ഭരണനിര്വ്വഹണവും, വിവരങ്ങളും, ആശയവിനിമയവും ഒരുപോലെ പ്രാപ്യമാക്കുന്നത് ഉറപ്പാക്കുകയും ചെയ്യും. സാമൂഹിക സാമ്പത്തിക വികസനത്തോടൊപ്പം ഇത് മേഘാലയയിലെ വിദൂര സ്ഥലങ്ങളിലുള്ളവര്ക്ക് വിവരസാങ്കേതിക വിദ്യയുടെ നേട്ടങ്ങള് ലഭ്യമാകുകയും ചെയ്യും. ബ്രോഡ് ബാന്ഡ്, ഇന്റര്നെറ്റ് ലഭ്യതയോടെ കവറേജില്ലാത്ത പ്രദേശങ്ങളില് നൂതന നൈപുണ്യം വര്ദ്ധിപ്പിക്കുകയും ചെയ്യും.
GK MRD –422
റെയില്വേ മന്ത്രാലയം
വിജ്ഞാപനത്തിൽ ഉൾപ്പെട്ട പഴങ്ങളുടെയും ,പച്ചക്കറികളുടെയും ചരക്ക് നീക്കത്തിന്, കിസാൻ റെയിൽ 50 ശതമാനം സബ്സിഡി നൽകും
(കേന്ദ്ര ഭക്ഷ്യ സംസ്കരണ വ്യവസായ മന്ത്രാലയത്തിന്റെ 'ഓപ്പറേഷൻ ഗ്രീൻസ് - ടോപ് റ്റു ടോട്ടൽ' പദ്ധതി പ്രകാരം വിജ്ഞാപചെയ്തിട്ടുള്ള പഴങ്ങളുടെയും പച്ചക്കറികളുടെയും ചരക്ക് നീക്കത്തിനുള്ള 50% സബ്സിഡി കിസാൻ റെയിലിന് നേരിട്ട് അനുവദിക്കാൻ റെയിൽവേ മന്ത്രാലയവും ഭക്ഷ്യ സംസ്കരണ വ്യവസായ മന്ത്രാലയവും ചേർന്ന് തീരുമാനിച്ചു. ഇതിനാവശ്യമായ ഫണ്ട് ഭക്ഷ്യ സംസ്കരണ വ്യവസായ മന്ത്രാലയം, റെയിൽവേ മന്ത്രാലയത്തിന് നേരിട്ട് കൈമാറും.
14.10.2020 മുതലുള്ള കിസാൻ റെയിൽ ട്രെയിനുകൾക്ക് ഈ സബ്സിഡി ബാധകമാണ്.
കർഷകർക്കും ഉപഭോക്താക്കൾക്കും കൂടുതൽ പ്രയോജനപ്രദവും വേഗത്തിലുള്ളതുമായ ചരക്ക് നീക്കത്തിലൂടെ കാർഷികോത്പപന്നങ്ങൾ രാജ്യത്തിന്റെ ഒരു കോണിൽ നിന്ന് മറ്റൊരു കോണിലേക്ക് എത്തുമെന്ന് കിസാൻ റെയിൽ ഉറപ്പാക്കുന്നു. ചെറുകിട കർഷകരുടെയും ചെറുകിട വ്യാപാരികളുടെയും ആവശ്യങ്ങൾ നിറവേറ്റുന്ന കിസാൻ റെയിൽ, കർഷകരുടെ വരുമാനം വർദ്ധിപ്പിക്കാനുള്ള സർക്കാരിന്റെ ശ്രമങ്ങൾക്ക് ഊർജ്ജം പകരും.
പ്രധാനമന്ത്രിയുടെ ഓഫീസ്
ആദ്യ സമ്പൂർണ്ണ വാണിജ്യ വിക്ഷേപണ വിജയത്തിന് എൻഎസ്ഐഎല്ലിനെയും ഐ എസ് ആർ ഓ യെയും പ്രധാനമന്ത്രി അഭിനന്ദിച്ചു ;
(പിഎസ്എൽവി-സി 51 / ആമസോണിയ -1 മിഷന്റെ ആദ്യ വാണിജ്യ വിക്ഷേപണ വിജയത്തിന് പ്രധാനമന്ത്രി ശ്രീ നരേന്ദ്ര മോദി എൻഎസ്ഐഎലിനെയും ഇസ്റോയെയും അഭിനന്ദിച്ചു. “പിഎസ്എൽവി-സി 51 / ആമസോണിയ -1 മിഷന്റെ ഒന്നാം വാണിജ്യ സംരംഭത്തിന്റെ വിജയത്തിന് എൻഎസ്ഐഎലിനും ഇസ്രോയ്ക്കും അഭിനന്ദനങ്ങൾ. ഇത് രാജ്യത്ത് ബഹിരാകാശ പരിഷ്കരണങ്ങളുടെ ഒരു പുതിയ കാലഘട്ടത്തിലേക്ക് നയിക്കുന്നു. നമ്മുടെ യുവാക്കളുടെ ചലനാത്മകതയും പുതുമയും പ്രദർശിപ്പിക്കുന്ന ദൗത്യത്തിൽ നാല് ചെറിയ സാറ്റലൈറ്റ് ഉൾപ്പെടെ 18 എണ്ണം ഉൾപ്പെടുത്തിയിട്ടുണ്ട്." പ്രധാനമന്ത്രി ട്വിറ്ററിൽ കുറിച്ചു.
പിഎസ്എൽവി-സി 51 ബ്രസീലിന്റെ ആമസോണിയ -1 ഉപഗ്രഹം വിജയകരമായി വിക്ഷേപിച്ചതിന് ബ്രസീൽ പ്രസിഡന്റ് ജെയർ ബോൾസോനാരോയെയും പ്രധാനമന്ത്രി അഭിനന്ദിച്ചു. “പിഎസ്എൽവി-സി 51 ബ്രസീലിന്റെ ആമസോണിയ -1 ഉപഗ്രഹം വിജയകരമായി വിക്ഷേപിച്ചതിന് പ്രസിഡന്റ് ജെയർ ബോൾസൊനാരോയെ അഭിനന്ദിക്കുന്നു. ഇത് നമ്മുടെ ബഹിരാകാശ സഹകരണത്തിലെ ചരിത്രപരമായ നിമിഷവും ബ്രസീലിലെ ശാസ്ത്രജ്ഞർക്ക് ആശംസകളും നേരുന്നു. "പ്രധാനമന്ത്രി ട്വിറ്ററിൽ കുറിച്ചു
പ്രധാനമന്ത്രിയുടെ ഓഫീസ്
മൈക്രോൺ ടെക്നോളജിയുടെ പ്രസിഡന്റും സിഇഒയുമായ സഞ്ജയ് മെഹ്റോത്രയുമായി പ്രധാനമന്ത്രി കൂടിക്കാഴ്ച നടത്തി
പ്രധാനമന്ത്രി ശ്രീ നരേന്ദ്ര മോദി ഗുജറാത്തിലെ ഗാന്ധിനഗറിൽ മൈക്രോൺ ടെക്നോളജിയുടെ പ്രസിഡന്റും സിഇഒയുമായ സഞ്ജയ് മെഹ്റോത്രയുമായി കൂടിക്കാഴ്ച നടത്തി. ഇന്ത്യയ്ക്കുള്ളിൽ അർദ്ധചാലക നിർമ്മാണ ആവാസവ്യവസ്ഥയെ ശക്തിപ്പെടുത്തുന്നതിനുള്ള മൈക്രോൺ ടെക്നോളജിയുടെ പദ്ധതികളെക്കുറിച്ച് അവർ ചർച്ച ചെയ്തു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
"മൈക്രോൺടെക് പ്രസിഡന്റും സിഇഒയുമായ സഞ്ജയ് മെഹ്റോത്ര ഗാന്ധിനഗറിൽ പ്രധാനമന്ത്രി നരേന്ദ്രമോദിയുമായി കൂടിക്കാഴ്ച നടത്തി. ഇന്ത്യയ്ക്കുള്ളിൽ അർദ്ധചാലക നിർമ്മാണ ആവാസവ്യവസ്ഥയെ ശക്തിപ്പെടുത്തുന്നതിനുള്ള മൈക്രോൺ ടെക്നോളജിയുടെ പദ്ധതികളെക്കുറിച്ച് അവർ ചർച്ച ചെയ്തു.
ആരോഗ്യ, കുടുംബക്ഷേമ മന്ത്രാലയം
രാജ്യത്ത് ചികിത്സയിലുള്ളവരുടെ എണ്ണം 3.52 ലക്ഷമായി കുറഞ്ഞു; കഴിഞ്ഞ 149 ദിവസത്തിലെ ഏറ്റവും കുറഞ്ഞ നിരക്ക്
പ്രതിദിന രോഗമുക്തരുടെ എണ്ണം കഴിഞ്ഞ 17 ദിവസമായി പ്രതിദിന രോഗബാധിതരേക്കാള് കൂടുതല്
ആകെ രോഗമുക്തര് 93.88 ലക്ഷം; രോഗമുക്തി നിരക്ക് 95 ശതമാനത്തിലേക്ക്
രാജ്യത്ത് നിലവില് കോവിഡ് 19 ചികിത്സയിലുള്ളത് 3,52,586 പേരാണ്. ആകെ രോഗബാധിതരുടെ 3.57 ശതമാനം മാത്രമാണ് ചികിത്സയിലുള്ളത്. കഴിഞ്ഞ 149 ദിവസത്തിനിടെയുള്ള ഏറ്റവും താഴ്ന്ന നിരക്കാണിത്. 2020 ജൂലൈ 18ന് 3,58,692 പേരാണു ചികിത്സയിലുണ്ടായിരുന്നത്.
കഴിഞ്ഞ 24 മണിക്കൂറിനിടെ 3,960 പേരുടെ കുറവാണ് രോഗബാധിതരുടെ എണ്ണത്തിലുണ്ടായത്.
കഴിഞ്ഞ 24 മണിക്കൂറിനുള്ളില് 27,071 പേര്ക്കാണ് രാജ്യത്ത് കോവിഡ് സ്ഥിരീകരിച്ചത്. 30,695 പേര് രോഗമുക്തരായി. പ്രതിദിന രോഗമുക്തരുടെ എണ്ണം കഴിഞ്ഞ 17 ദിവസമായി പ്രതിദിന രോഗബാധിതരേക്കാള് കൂടുതലാണ്.
ആകെ രോഗമുക്തരുടെ എണ്ണം 94 ലക്ഷത്തിനടുത്തായി . രോഗമുക്തി നിരക്ക് 94.98% ആണ്. രോഗമുക്തരും ചികിത്സയിലുള്ളവരും തമ്മിലുള്ള അന്തരം വര്ദ്ധിച്ച് 9,035,573 ആയി.
പുതുതായി രോഗമുക്തരായവരുടെ 75.58% 10 സംസ്ഥാനങ്ങളില്/കേന്ദ്രഭരണപ്രദേശങ്ങളില് ആണ്. കേരളത്തിലാണ് കൂടുതല് . മഹാരാഷ്ട്രയില് 3,083 പേരും പശ്ചിമ ബംഗാളില് 2,994 പേരും രോഗമുക്തരായി.
പുതുതായി രോഗം സ്ഥിരീകരിച്ചവരുടെ 75.82% 10 സംസ്ഥാനങ്ങളില്/കേന്ദ്രഭരണപ്രദേശങ്ങളില് ആണ്.
കഴിഞ്ഞ 24 മണിക്കൂറിനിടെ കേരളത്തിലാണ് കൂടുതല് പേര്ക്കു രോഗബാധ സ്ഥിരീകരിച്ചത് . മഹാരാഷ്ട്രയില് 3,717 പേര്ക്കും പശ്ചിമ ബംഗാളില് 2,580 പേര്ക്കും പുതുതായി രോഗം സ്ഥിരീകരിച്ചു.
കഴിഞ്ഞ 24 മണിക്കൂറിനുള്ളില് 336 പേരുടെ മരണമാണ് സ്ഥിരീകരിച്ചത്. ഇതില് 79.46% പത്ത് സംസ്ഥാനങ്ങളില്/കേന്ദ്രഭരണപ്രദേശങ്ങളില് ആണ്.
ഇതില് 20.83% മഹാരാഷ്ട്രയിലാണ് . പശ്ചിമ ബംഗാളിലും ഡല്ഹിയിലും യഥാക്രമം 47 ഉം 33 ഉം പേര് മരിച്ചു.
രാസവസ്തു, രാസവളം മന്ത്രാലയം
കോവിഡ് -19 ചികിത്സയ്ക്കുള്ള അവശ്യ മരുന്നുകളുടെ വിതരണം കേന്ദ്ര സർക്കാർ നിരീക്ഷിക്കുന്നു ; കോവിഡ് -19 നുള്ള എല്ലാ മരുന്നുകളും ഇപ്പോൾ ഇന്ത്യയിൽ ലഭ്യമാണ്
ന്യൂഡൽഹി , മെയ് 19, 2021
എല്ലാ തരത്തിലുമുള്ള കോവിഡ് -19 അവശ്യ മരുന്നുകളുടെയും വിതരണം കേന്ദ്ര സർക്കാർ നിരീക്ഷിക്കുന്നുണ്ടെന്ന് കേന്ദ്ര സഹമന്ത്രി ശ്രീ മൻസുഖ് മാണ്ഡവ്യ വ്യക്തമാക്കി. ഉത്പാദനവും ഇറക്കുമതിയും വർദ്ധിപ്പിച്ച് കോവിഡ് -19 ചികിത്സയ്ക്ക് ഉപയോഗിക്കുന്ന എല്ലാ മരുന്നുകളും ഇപ്പോൾ ഇന്ത്യയിൽ ലഭ്യമാക്കിയിട്ടുണ്ട്. വിതരണ ശൃംഖലയുടെ നിയന്ത്രണം, ആവശ്യകതയുടെ നിർവ്വഹണം, താങ്ങാനാവുന്ന വില എന്നിവ ആധാരമാക്കിയുള്ള ത്രിമുഖ തന്ത്രത്തിലൂടെയാണ് മരുന്നുകളുടെ ലഭ്യത നിരീക്ഷിക്കുന്നത്.
പ്രോട്ടോക്കോൾ മരുന്നുകൾ:
1. റെംഡെസിവിർ
2. എനോക്സാപരിൻ
3. മീഥൈൽ പ്രെഡ്നിസോലോൺ
4. ഡെക്സമെതസോൺ
5. ടോസിലിസുമാബ്
6. ഐവർമെക്റ്റിൻ
പ്രോട്ടോക്കോൾ ഇതര മരുന്നുകൾ:
7. ഫാവിപിരവിർ
8. ആംഫോട്ടെറിസിൻ
9. അപിക്സമാബ്
1. റെംഡെസിവിർ:
റെംഡെസിവിർ ഉത്പാദിപ്പിക്കുന്ന പ്ലാന്റുകളുടെ എണ്ണം 20 ൽ നിന്ന് 60 ആയി ഉയർന്നു. തത്ഫലമായി വെറും 25 ദിവസത്തിനുള്ളിൽ ലഭ്യത 3 ഇരട്ടിയായി. ഉത്പാദനം 10 മടങ്ങ് വർദ്ധിച്ചു. 2021 ഏപ്രിലിൽ പ്രതിമാസം 10 ലക്ഷം വൈലുകൾ ആയിരുന്നത് 2021 മെയ് ആയപ്പോൾ പ്രതിമാസം 1 കോടി വൈലുകൾ വരെയായി ഉയർന്നു.
2. ടോസിലിസുമാബ് കുത്തിവയ്പ്പ്:
സാധാരണ സമയങ്ങളിൽ ഉള്ളതിനേക്കാൾ 20 മടങ്ങ് കൂടുതൽ ഇറക്കുമതി ചെയ്താണ് ഇത് രാജ്യത്ത് ലഭ്യമാക്കുന്നത്.
3. ഡെക്സമെതസോൺ 0.5 മില്ലിഗ്രാം ഗുളികകൾ:
ഒരു മാസത്തിനുള്ളിൽ 6-8 മടങ്ങ് ഉത്പാദനം വർദ്ധിപ്പിച്ചു
4. ഡെക്സമെതസോൺ കുത്തിവെയ്പ്പ് ഉത്പാദനം ഏകദേശം 2 മടങ്ങ് വർദ്ധിച്ചു.
5. ഇനോക്സാപരിൻ കുത്തിവെയ്പ്പ് ഉത്പാദനം കേവലം ഒരു മാസത്തിനുള്ളിൽ 4 മടങ്ങ് വർദ്ധിച്ചു.
6. മീഥൈൽ പ്രെഡ്നിസോലോൺ കുത്തുവെയ്പ്പ് :
ഒരു മാസത്തിനുള്ളിൽ ഉത്പാദനം 3 മടങ്ങ് വർദ്ധിച്ചു.
7. ഐവർമെക്റ്റിൻ 12 മില്ലിഗ്രാം ഗുളികയുടെ ഉത്പാദനം ഒരു മാസത്തിനുള്ളിൽ 5 മടങ്ങ് വർദ്ധിപ്പിച്ചു. 2021ഏപ്രിലിൽ 150 ലക്ഷമായിരുന്നത് 2021 മെയ് മാസത്തിൽ 770 ലക്ഷമായി.
8. ഫാവിപിരവിർ:
ഇതൊരു പ്രോട്ടോക്കോൾ ഇതര മരുന്ന് ആണ്. വൈറസ് വ്യാപനം കുറയ്ക്കാൻ ഉപയോഗിക്കുന്നു.
ഒരു മാസത്തിനുള്ളിൽ ഉത്പാദനം 4 മടങ്ങ് വർദ്ധിച്ചു.
2021 ഏപ്രിലിൽ 326.5 ലക്ഷം ആയിരുന്നത് 2021 മെയ് മാസത്തിൽ 1644 ലക്ഷം ആയി.
9. ആംഫോട്ടെറെസിൻ ബി കുത്തിവെയ്പ്പ് :
ഉൽപാദനം ഒരു മാസത്തിനുള്ളിൽ 3 മടങ്ങ് വർദ്ധിച്ചു.
3.80 ലക്ഷം വൈലുകൾ രാജ്യത്ത് ഉത്പാദിപ്പിക്കുന്നു. 3 ലക്ഷം വൈലുകൾ ഇറക്കുമതി ചെയ്യുന്നു
ആകെ 6.80 ലക്ഷം വൈലുകൾ രാജ്യത്ത് ലഭ്യമാണ്.
മരുന്നുകളുടെ വിഹിതം സംബന്ധിച്ച പിപിറ്റിക്കായി ലിങ്ക് ക്ലിക്ക് ചെയ്യുക
https://static.pib.gov.in/WriteReadData/specificdocs/documents/2021/may/doc202151921.pdf
IE/SKY
(
പ്രധാനമന്ത്രിയുടെ ഓഫീസ്
ഇന്ത്യയുടെ ജി 20 അധ്യക്ഷതയെക്കുറിച്ചും മനുഷ്യ കേന്ദ്രീകൃത ആഗോളവൽക്കരണത്തോടുള്ള സമീപനത്തെക്കുറിച്ചും പ്രധാനമന്ത്രിയുടെ ലേഖനം
ഇന്ത്യയുടെ ജി 20 അധ്യക്ഷത, മനുഷ്യ കേന്ദ്രീകൃത ആഗോളവൽക്കരണത്തോടുള്ള സമീപനം, മനുഷ്യ പുരോഗതി വർദ്ധിപ്പിക്കുന്നതിൽ കൂട്ടായ മനോഭാവം ഉറപ്പാക്കുക തുടങ്ങിയവയെക്കുറിച്ച് പ്രധാനമന്ത്രി ശ്രീ നരേന്ദ്ര മോദി ഒരു ലേഖനത്താൽ തന്റെ കാഴ്ചപ്പാട് പ്രകടിപ്പിച്ചു.
പ്രധാനമന്ത്രി പോസ്റ്റ് ചെയ്തു
" ജി 20 ഉച്ചകോടി ഡൽഹിയിൽ നടക്കുമ്പോൾ, ഇന്ത്യയുടെ ജി 20 അധ്യക്ഷത, മനുഷ്യ കേന്ദ്രീകൃത ആഗോളവൽക്കരണത്തോടുള്ള സമീപനം, മനുഷ്യ പുരോഗതി വർദ്ധിപ്പിക്കുന്നതിൽ കൂട്ടായ മനോഭാവം ഉറപ്പാക്കുക തുടങ്ങിയവയെക്കുറിച്ച് ഒരു ലേഖനം എഴുതി."
NS
(
സാമൂഹ്യനീതി, ശാക്തീകരണ മന്ത്രാലയം
ഭിന്നശേഷിക്കാരായ 90,000 പേര്ക്ക് ഈ വര്ഷം പരിശീലനം നല്കും : കേന്ദ്ര മന്ത്രി താവര് ചന്ദ് ഗെഹ്ലോട്ട്
ഭിന്നശേഷിക്കാരെ ശാക്തീകരിക്കുന്നതിന് അവര്ക്ക് തൊഴിലവസരങ്ങള് നല്കുന്നത് പരമ പ്രധാനമാണെന്ന് കേന്ദ്ര സാമൂഹ്യനീതി, ശാക്തീകരണ മന്ത്രി ശ്രീ.താവര് ചന്ദ് ഗെഹ്ലോട്ട് പറഞ്ഞു. ഭിന്നശേഷിക്കാരുടെ നൈപുണ്യ വികസനത്തിനായി കേന്ദ്ര സാമൂഹ്യനീതി, ശാക്തീകരണ മന്ത്രാലയം ന്യൂഡല്ഹിയില് സംഘടിപ്പിച്ച ശില്പ്പശാല ഉദ്ഘാടനം ചെയ്യുകയായിരുന്നു കേന്ദ്ര മന്ത്രി.
ഭിന്നശേഷിയുള്ള വ്യക്തികളുടെ ശാക്തീകരണത്തിനായുള്ള പദ്ധതികള് ഒരു കുടക്കീഴില് ഒരുക്കി നിലവില് പ്രത്യേക നൈപുണ്യ വികസന പരിശീലനം നല്കുന്നുണ്ട്. 2016-17 ല് ഈ പദ്ധതിക്കു കീഴില് 75640 ഭിന്നശേഷിക്കാര്ക്ക് പരിശീലനം നല്കി. ഈ വര്ഷം 90,000 ഭിന്നശേഷിക്കാര്ക്ക് പരിശീലനം നല്കാനാണ് ലക്ഷ്യമിടുന്നത്. ഇതുവരെ 28 സംസ്ഥാനങ്ങളില്നിന്നുള്ള 258 പരിശീലന പങ്കാളികള് സാമൂഹ്യനീതി വകുപ്പില് എംപാനല് ചെയ്തിട്ടുണ്ട്. ഇതില് 26 എണ്ണം ഗവണ്മെന്റ് സ്ഥാപനങ്ങളും 232 എണ്ണം സന്നദ്ധ സംഘടനകളുടേതുമാണ്. കഴിഞ്ഞ നാലു വര്ഷത്തിനിടെ 1.4 ലക്ഷം ഭിന്നശേഷിക്കാര്ക്ക് പരിശീലനം നല്കിയതായി ശ്രീ.തവാര്ചന്ദ് ഗെഹ്ലോട്ട് അറിയിച്ചു.
ഓരോ വിഭാഗം ഭിന്നശേഷിക്കാരുടെയും കഴിവ്, പ്രാദേശിക തൊഴില് വിപണികളിലെ ആവശ്യകത, വ്യവസായരംഗത്തെ ആവശ്യകത എന്നിവ കണക്കിലെടുത്ത് അവര്ക്കനുയോജ്യമായ പാഠ്യപദ്ധതിയ്ക്ക് രൂപം നല്കുന്നത് വലിയ വെല്ലുവിളിയാണെന്ന് ശ്രീ.താവര്ചന്ദ് ഗെഹ്ലോട്ട് ചൂണ്ടിക്കാട്ടി.
കേന്ദ്ര നൈപുണ്യ വികസന, സംരംഭകത്വ മന്ത്രി ശ്രീ. ധര്മ്മേന്ദ്ര പ്രധാന് വിശിഷ്ടാതിഥിയായിരുന്നു. ഭിന്നശേഷിയുള്ളവരുടെ ശാക്തീകരണത്തിനായുള്ള വകുപ്പ് സെക്രട്ടറി ശ്രീമതി ശകുന്തള ഡി.ഗാംലിന്, മുതിര്ന്ന ഉദ്യോഗസ്ഥര്, സംസ്ഥാന ഗവണ്മെന്റുകള്, എംപാനല് ചെയ്യപ്പെട്ട പരിശീലന കേന്ദ്രങ്ങള് എന്നിവയുടെ പ്രതിനിധികള് മുതലായവര് ശില്പ്പശാലയില് പങ്കെടുത്തു.
2011 ലെ സെന്സസ് അനുസരിച്ച് ഇന്ത്യയില് 26.8 ദശലക്ഷം ഭിന്നശേഷിക്കാരാണുള്ളത്. ഇത് രാജ്യത്തെ മൊത്തം ജനസംഖ്യയുടെ 2.21% ആണ്.
AM MRD – 546
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 200.61 കോടി  കടന്നു. 2,64,58,875 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 3.81 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 1,45,654 പേരാണ്. ഇത് ആകെ രോഗബാധിതരുടെ 0.33 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 18,517 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,31,32,140 ആയി. ദേശീയ രോഗമുക്തി നിരക്ക് 98.47%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 20,557 പേർക്കാണ്.
കഴിഞ്ഞ 24 മണിക്കൂറിൽ 4,98,034 കോവിഡ് പരിശോധനകൾ നടത്തി. 87.06 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 4.64 ശതമാനമാണ്. പ്രതിദിന രോഗസ്ഥിരീകരണ നിരക്ക് 4.13 ശതമാനമാണ്.
RRTN
പ്രധാനമന്ത്രിയുടെ ഓഫീസ്
അരുണാചൽ പ്രദേശ് സംസ്ഥാന രൂപീകരണ ദിനത്തിൽ പ്രധാനമന്ത്രിയുടെ ആശംസ
അരുണാചൽ പ്രദേശ് സംസ്ഥാന രൂപീകരണ ദിനത്തിൽഅവിടത്തെ ജനങ്ങൾക്ക് പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു.
ഒരു ട്വീറ്റിൽ പ്രധാനമന്ത്രി പറഞ്ഞു :
"അരുണാചൽ പ്രദേശിലെ ജനങ്ങൾക്ക് അവരുടെ സംസ്ഥാന രൂപീകരണ ദിനത്തിൽ ആശംസകൾ. സംസ്ഥാനത്തെ ജനങ്ങൾ അവരുടെ മികച്ച കഴിവിനും കഠിനാധ്വാന സ്വഭാവത്തിനും പേരുകേട്ടവരാണ്. വരും കാലങ്ങളിൽ സംസ്ഥാനം വികസനത്തിന്റെ പുതിയ ഉയരങ്ങൾ കീഴടക്കട്ടെ."
--ND--
(
മന്ത്രിസഭ
പ്രധാനമന്ത്രി വ്യയവന്ദന് യോജന യുടെ കീഴില് മുതിര്ന്ന പൗരന്മാരുടെ നിക്ഷേപ പരിധി 7.5 ലക്ഷത്തില് നിന്നും 15 ലക്ഷമാക്കാന് അനുമതി
മുതിര്ന്ന പൗരന്മാര്ക്ക് പ്രതിമാസം 10,000 രൂപ പെന്ഷന് ലഭിക്കുന്നതിന് സഹായിക്കും; പി.എം.വി.വി.വൈ പ്രകാരമുള്ള വരിസംഖ്യ അടയ്ക്കുന്നതിനുള്ള സമയപരിധി 4 മേയ് 2018 മുതല് 2020 മാര്ച്ച് 31 വരെ നീട്ടി
സാമ്പത്തികാശ്ലേഷണത്തോടും സാമൂഹിക സുരക്ഷയോടുമുള്ള ഗവണ്മെന്റിന്റെ പ്രതിബദ്ധതയുടെ അടിസ്ഥാനത്തില് പ്രധാനമന്ത്രി വയ വന്ദന് യോജന  പ്രകാരമുള്ള നിക്ഷേപപരിധി 7.5 ലക്ഷത്തില് നിന്നും ഇരട്ടിയായി 15 ലക്ഷമാക്കി വര്ദ്ധിപ്പിക്കാന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അനുമതി നല്കി. ഇതിന്റെ വരിസംഖ്യ അടയ്ക്കുന്നതിനുള്ള കാലാവധി 2018 മേയ് 4 മുതല് 2020 മാര്ച്ച് 31 വരെ നീട്ടാനും മന്ത്രിസഭായോഗം അനുമതി നല്കി.
സാമൂഹിക സുരക്ഷാ പദ്ധതികള്ക്ക് കൂടുതല് ഊന്നല് നല്കുന്നതിനായി കുടംബമൊന്നിന് മുതിര്ന്ന പൗരന്മാര്ക്ക് 7.5 ലക്ഷം രൂപ നിക്ഷേപിക്കാമെന്ന നിലവിലെ പദ്ധതിയിലെ പരിധി, പരിഷ്ക്കരിച്ച പി.എം.വി.വി.വൈ പദ്ധതിയിലൂടെ മുതിര്ന്ന പൗരന്മാര്ക്ക് 15 ലക്ഷം രൂപയാക്കി ഉയര്ത്തി. ഇതിലൂടെ മുതിര്ന്ന പൗരന്മാര്ക്ക് വിശാലമായ സാമൂഹികസുരക്ഷാ പരിരക്ഷയാണ് നല്കുന്നത്. ഇത് പ്രതിമാസം 10,000 രൂപയുടെ വരെ പെന്ഷന് മുതിര്ന്നപൗരന്മാര്ക്ക് ലഭിക്കാനിടയാകും.
2018 മാര്ച്ച് വരെ പി.എം.വി.വി.വൈ പദ്ധതി പ്രകാരം 2.23 ലക്ഷം മുതിര്ന്ന പൗരന്മാര്ക്ക് ഗുണം ലഭിച്ചിട്ടുണ്ട്. ഇതിന് മുമ്പുണ്ടായിരുന്ന വരിഷ്ട പെന്ഷന് ഭീമായോജന-2014 പ്രകാരം മൊത്തം 3.11 ലക്ഷം മുതിര്ന്ന പൗരന്മാര്ക്ക് ഗുണമുണ്ടായിട്ടുണ്ട്.
പശ്ചാത്തലം
വയസ്സ് കാലത്ത് സുരക്ഷ ഉറപ്പാക്കുന്നതിനും 60 വയസിന് മുകളിലുള്ള മുതിര്ന്ന പൗരന്മാരെ സംരക്ഷിക്കുന്നതിനുമായി ലൈഫ് ഇന്ഷ്വറന്സ് കോര്പ്പറേഷന് ഓഫ് ഇന്ത്യ വഴി നടപ്പാക്കുന്ന പദ്ധതിയാണ് പി.എം.വി.വി.വൈ. വിപണിയുടെ അനിശ്ചിതാവസ്ഥമൂലം അവരുടെ നിക്ഷേപങ്ങളുടെ പലിശയ്ക്ക് ഭാവിയില് ഇടിവുണ്ടാകാതിരിക്കലാണ് ഇതിന്റെ ലക്ഷ്യം. പത്തുവര്ഷത്തേക്ക് 8% പലിശ അടിസ്ഥാനമാക്കിയുള്ള നിശ്ചിത പെന്ഷന് പദ്ധതി വഴി ലഭിക്കും. മാസാമാസമോ, മൂന്ന് മാസത്തിലൊരിക്കലോ, അര്ദ്ധവാര്ഷികമായോ അല്ലെങ്കില് വാര്ഷികനിരക്കിലോ പെന്ഷന് തെരഞ്ഞെടുക്കാനുള്ള സൗകര്യവും ഇതിലുണ്ട്. എല്.ഐ.സി തിരിച്ചുനല്കുന്ന തുകയും പ്രതിവര്ഷം 8% നിരക്കില് ഉറപ്പുനല്കുന്ന തുകയും തമ്മിലുള്ള അന്തരം കേന്ദ്ര ഗവണ്മെന്റ് വാര്ഷിക സബ്സിഡിയായി വഹിക്കും.
RS/MRD
(Visitor Counter : 93
വിദ്യാഭ്യാസ മന്ത്രാലയം
കേന്ദ്ര വിദ്യാഭ്യാസ സഹമന്ത്രി ശ്രീ സഞ്ജയ് ധോത്രെ നാളെ നടക്കുന്ന ബ്രിക്സ് വിദ്യാഭ്യാസ മന്ത്രിമാരുടെ യോഗത്തിൽ അധ്യക്ഷത വഹിക്കും
ന്യൂഡൽഹി, ജൂലൈ 05, 2021
എട്ടാമത് ബ്രിക്സ് വിദ്യാഭ്യാസ മന്ത്രിമാരുടെ യോഗം നാളെ വെർച്വൽ ആയി നടക്കും. കേന്ദ്ര വിദ്യാഭ്യാസ സഹമന്ത്രി ശ്രീ സഞ്ജയ് ധോത്രെ യോഗത്തിൽ അധ്യക്ഷത വഹിക്കും. ഈ വർഷം ഇന്ത്യ ആതിഥേയത്വം വഹിക്കുന്ന 13-ാമത് ബ്രിക്സ് ഉച്ചകോടിയുടെ ഭാഗമായാണ് ഈ യോഗം നടക്കുന്നത്. അഞ്ച് ബ്രിക്സ് അംഗരാജ്യങ്ങളിൽ നിന്നുള്ള വിദ്യാഭ്യാസ മന്ത്രിമാർ മുതിർന്ന ഉദ്യോഗസ്ഥരോടൊപ്പം യോഗത്തിൽ പങ്കെടുക്കും.
ഇതിനുമുന്നോടിയായി, ബ്രിക്സ് നെറ്റ്വർക്ക് യൂണിവേഴ്സിറ്റികളുടെ ഇന്റർനാഷണൽ ഗവേണിംഗ് ബോർഡ്  ജൂൺ 29 ന് യോഗം ചേർന്നിരുന്നു. ഈ സംരംഭത്തിൽ അംഗരാജ്യങ്ങൾ ഇതുവരെ കൈവരിച്ച പുരോഗതി പരിശോധിക്കാനും അത് മുന്നോട്ട് കൊണ്ടുപോകാനുള്ള വഴികൾ ചർച്ചചെയ്യാനുമായിരുന്നു യോഗം ചേർന്നത്.
വെർച്വൽ രീതിയിൽ ഉൾപ്പെടെ ബ്രിക്സ് അംഗരാജ്യങ്ങൾക്കിടയിൽ അക്കാദമിക, ഗവേഷണ സഹകരണം വർദ്ധിപ്പിക്കുന്നതിനുള്ള സംവിധാനങ്ങളുടെ വികസനം പ്രോത്സാഹിപ്പിക്കേണ്ടതിന്റെ ആവശ്യകതയെക്കുറിച്ച് ഐ ജി ബി ഊന്നിപ്പറഞ്ഞു.
നാളെ നടക്കാനിരിക്കുന്ന ബ്രിക്സ് വിദ്യാഭ്യാസ മന്ത്രിമാരുടെ യോഗത്തിന് മുന്നോടിയായി ജൂലൈ 2-ന് ബ്രിക്സ് രാജ്യങ്ങളിൽ നിന്നുള്ള മുതിർന്ന വിദ്യാഭ്യാസ ഉദ്യോഗസ്ഥരും യോഗം ചേർന്നിരുന്നു.
RRTN/SKY
(Visitor Counter : 140